《春閒得两鹦鹉，翠羽翩跹，双栖并语。虽未能言，颇解人意，夜来忽毙其一，诗以悼之》
清代·夏子龄

侧立斜飞入画图，红襟翠袖炯清矑。轻身幸未归黄祖，恨事无殊堕绿珠。

默诵金经先解脱，梦回秦陇恐模糊。哀鸣尚有琼轩侣，明月帘栊影自孤。

作者简介：夏子龄，字百初，号祝三，晚号憩园，江阴人。道光丙申进士，授礼部主事，历官直隶候补知府。有《莞尔轩诗存》。